ডিবি সূত্র জানায়, ভারতের খ্যাতিমান সঙ্গীত পরিচালক গুলশান কুমার হত্যা মামলায় দণ্ডিত দাউদ মার্চেন্টকে ২০০৯ সালের ২৭ মে ব্রাহ্মণবাড়িয়া থেকে এক সহযোগীসহ গ্রেপ্তার করে ডিবি। তখন অবৈধ অনুপ্রবেশের অভিযোগে তাদের বিরুদ্ধে মামলা হয়। প্রায় পাঁচ বছর কারাগারে থাকার পর ২০১৪ সালের ১৯ নভেম্বর দাউদ মার্চেন্ট জামিন পান। ওই বছরের ১ ডিসেম্বর সন্ধ্যায় তাকে গাজীপুরের কাশিমপুর কারাগার থেকে মুক্তি দেয়া হয়।